text: Filskov trodser landsbydøden 
  01 september 2010 kl. 09.12
  I landsbyen Filskov i den nordlige del af Billund Kommune sukker de 600 indbyggere ikke over landsbydøden.
  Landsbyen har netop fået en frisør, en købmandsbutik og en lokal autohandel er blevet udvidet.
  Kirkens Korshær er også på vej med en genbrugsbutik.
  Byggeriet af et privat plejehjem er i fuld gang. De lokale beboere har selv finansieret byggeriet med 3,4 millioner kroner. Plejehjemmet med 36 pladser skal stå færdigt i foråret 2012. Det giver 40 arbejdspladser.
  Beboerne gik i gang med at få et privat plejehjem, da det offentlige blev nedlagt.
  Filskov har et kontaktudvalg, der i 31 år har arbejdet for byudvikling.
  Beboerne har også oprettet anpartsselskabet Filskovs Fremtid, der arbejder for erhvervsudvikling i byen.
  Filskovs Fremtids' hjemmeside.
  Filskovs Fremtids' hjemmeside
  